My Experiences, My Views
Home Blogs My Experiences, My Views
Sep 06, 2015 09:32pm
Blog by Dr Jagat Narayan Giri
लोग कहते हैं कि किसी की बड़ाई उसके सामने नहीं करनी चाहिए। किंतु मेरा मत है कि यदि किसी ने कोई अच्छा काम किया है तो कभी कभार उसकी प्रशंसा उस व्यक्ति के सामने भी करनी चाहिए। ऐसा इस लिए क्योंकि :
मुंह पर या सामने प्रसंशा करने से वह व्यक्ति खुद को Motivated महसूस करता है, अच्छा महसूस करता है, Feel Good महसूस करता है। उसे लगता है कि हाँ उसने कुछ किया है। और वह आगे भी अच्छा करते रहने के लिए प्रेरित महसूस करता है।
(आज कल ऐसे लोग विरले ही मिलेंगे जो "नेकी कर दरिया में डाल" वाली कहावत पर विश्वास करते होंगे। अधिकांश लोगों को अपनी प्रसंशा सुनना अच्छा लगता है।)
चूँकि उस व्यक्ति को पता है कि उसके द्वारा किये गए किसी अच्छे काम के लिए वह लोगों की प्रसंशा का पात्र है इसलिए वह अगली बार किसी गलत काम को करने से कतराता है, डरता है। क्योंकि उसे लगता है कि आज जो लोग उसके अच्छे कार्य की प्रसंशा कर रहे हैं कल वही लोग उसे कोसने, बुरा-भला कहने में जरा भी देर नहीं करेंगे, यदि उसने कोई गलत काम किया तो।
अतः किसी के अच्छे कार्य की प्रसंशा उसके मुंह पर करके हम उसे लगातार अच्छे काम करते रहने के लिए प्रेरित कर सकते हैं। किंतु, ध्यान रहे कि लगातार किसी की प्रसंशा उसके मुँह पर नहीं करनी चाहिए अन्यथा वह व्यक्ति अपनी प्रसंशा सुन कर फुल कर कुप्पा हो सकता है, उसे घमण्ड हो सकता है। क्योंकि गलती करना मनुष्य का स्वभाव है।